Държавен вестник, бр. 103, 2004 г., стр. 36

С Т Р .  36
Д Ъ Р Ж А В Е Н   В Е С Т Н И К
Б Р О Й  103
“Задача” е действие или функция, възложена на
подчинено звено или командване от по-висока ин-
станция в изпълнение на определена мисия.
“Национален документ” е публикуван документ,
който засяга национални цели и задачи, стратегия,
визия, доктрина или ръководство.
“Необходимa оперативнa способност” е способ-
ността, необходима за успешното изпълнение на за-
дача или мисия. Тя може да бъде постигната чрез
доктрина, обучение, организации, личен състав, ре-
сурси, инфраструктура или чрез комбинация от тях.
“Потребности на въоръжените сили” са съвкуп-
ност от материални и нематериални средства, не-
обходими на въоръжените сили, за да постигнат
изискващите се от тях оперативни способности, за
успешното изпълнение на техните мисии и задачи.
“Оценка на риска” е процес за определяне, оце-
няване и контролиране на рисковете, произтича-
щи от оперативните фактори и вземането на реше-
ния, които да балансират риска и разходите спрямо
ползите на мисията.
“Модернизация на въоръжените сили” е не-
прекъснат процес на интегриране на нови докт-
рини, обучение, организации и оборудване (ма-
териални средства и инфраструктура) за разви-
тие на способностите на въоръжените сили да
изпълнят отговорностите си, произтичащи от
Националната военна стратегия, и определените
им мисии и задачи.
“Система за отбранителна аквизиция” е систе-
ма за планиране, проектиране, разработване, из-
питване, договаряне, снабдяване, производство,
внедряване (въвеждане), интегрирана логистична
поддръжка и снемане от употреба (от отчет) на
отбранителни продукти и военна инфраструктура.
55413
ПОСТАНОВЛЕНИЕ № 302
ОТ 10 НОЕМВРИ 2004 Г.
за приемане на Устройствен правилник на
 Агенцията по кадастъра
МИНИСТЕРСКИЯТ СЪВЕТ
П О С Т А Н О В И :
Член единствен. Приема Устройствен пра-
вилник на Агенцията по кадастъра.
Заключителни разпоредби
§ 1. Отменят се:
1. Устройственият правилник на Агенцията
по кадастъра, приет с Постановление № 240 на
Министерския съвет от 2002 г.(ДВ,  бр. 99 от
2002 г.).
2. Член 1 от Постановление № 240 на Минис-
терския съвет от  2002 г. за приемане на Устрой-
ствен правилник на Агенцията по кадастъра
(ДВ, бр. 99 от 2002 г.).
§ 2. В чл. 1, ал. 1, т. 1, пореден номер 10, ко-
лона 8 от приложение № 1 към Постановление
№ 48 на Министерския съвет от  2004 г. за за-
платите в бюджетните организации и дейности
(обн., ДВ, бр. 18 от 2004 г.; изм. и доп., бр. 46, 53,
60 и 89 от 2004 г.) се добавя числото “339,99”.
§ 3. В приложение № 2 към чл. 2 от Поста-
новление № 65 на Министерския съвет от  2004 г.
за приемане на Устройствен правилник на
Министерството на регионалното развитие и
благоустройството (обн., ДВ, бр. 26 от 2003 г.;
изм., бр. 72 от 2004 г.), в т. 1 накрая числото
“216” се заменя с “266”.
§ 4. Постановлението влиза в сила от деня на
обнародването му в “Държавен вестник”.
За министър-председател:
Пламен Панайотов
За главен секретар на Министерския съвет:
Веселин Даков
 УСТРОЙСТВЕН ПРАВИЛНИК
на Агенцията по кадастъра
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се определят дейност-
та, структурата, организацията на работа и със-
тавът на Агенцията по кадастъра, наричана по-
нататък “агенцията”, както и функциите на
нейните административни звена.
Чл. 2. (1) Агенцията е администрация към
министъра на регионалното развитие и благо-
устройството за осъществяване на дейностите
по кадастъра съгласно Закона за кадастъра и
имотния регистър (ЗКИР).
(2) Агенцията е юридическо лице със седа-
лище София и с териториални звена (служби по
кадастъра) в административните центрове на
областите.
(3) Агенцията е второстепенен разпореди-
тел с бюджетни кредити към министъра на
регионалното развитие и благоустройството.
Чл. 3. Агенцията се ръководи и представля-
ва от изпълнителен директор, който се назна-
чава от министъра на регионалното развитие и
благоустройството съгласувано с министър-
председателя.
Г л а в а  в т о р а
ИЗПЪЛНИТЕЛЕН ДИРЕКТОР
Чл. 4. (1) Изпълнителният директор на аген-
цията:
1. ръководи и представлява агенцията;
2. организира дейностите по създаването и
поддържането на кадастъра;
3. планира и организира дейностите по гео-
дезия, картография и геоинформатика;
4. планира и администрира предоставените
на агенцията финансови средства;
5. организира административното обслуж-
ване с кадастрални, геодезични, картографски
и геоинформационни данни;
6. организира разработването на дългосроч-
ни и годишни програми за  дейността по създа-
ването на кадастъра и имотния регистър;
7. координира дейностите по кадастъра с
дейностите по имотния регистър, както и дей-
ностите по прилагането на чл. 7, ал. 2 и глава
четвърта от ЗКИР;
8. координира дейностите по кадастъра, гео-
дезията, картографията и геоинформатиката с
другите държавни геодезични и картографски
дейности;